गौरतलब है कि दिल्ली के बुराड़ी इलाके के एक घर में 11 लाशें मिलने के बाद हड़कंप मच गया था. इनमें 7 महिलाएं और 4 पुरुष थे. कहा गया कि मोक्ष पाने या फिर किसी इच्छा की पूर्ति के लिए घर के लोगों ने सामूहिक आत्महत्या की है. घर से मिली एक डायरी और रजिस्टर में कई बातों का जिक्र है. इसमें जो लिखा गया है, हूबहू उसी तरीके से परिवार के सदस्यों ने कथित तौर पर आत्महत्या की थी. क्राइम ब्रांच के करीब 150 अफसर इस रहस्यमयी आत्महत्या की गुत्थी को सुलझाने में जुटे हैं. पुलिस के आला अधिकारियों का कहना है कि जल्द ही वह किसी निष्कर्ष तक पहुंचने वाले हैं.